שמחה כהן

הרב שמחה כהן (דצמבר 1942, טבת ה'תש"ג – א' בניסן ה'תשפ"ג, 23 במרץ 2023) היה סופר, מרצה ויועץ בענייני חינוך ושלום בית. מוותיקי פעילי תנועת התשובה בישראל.

==ביוגרפיה==
נולד לרב דב כהן, הרב הראשון של חיל האוויר, ולזהבה לבית רקובר, נכדת שמחה מנדלבוים. נישא ללאה בתו של הרב שמואל אברמוביץ, רבה של רמת יצחק.

בשנות ה-70 היה פעיל בתנועת התשובה, פרסם מאמרי הגות בכתב העת "מחשבת" של "אל המקורות", ונסע להרצות ברחבי הארץ. בראשית שנות ה-80 חבר לרבנים יוסף ברוק ונחום דיאמנט בהקמת ישיבת נתיבות עולם, ישיבה חרדית-ליטאית לחוזרים בתשובה. הוא נמנה עם צוות המרצים בישיבה עד לפטירתו.

במקביל לתפקידו בישיבה, משך עשרות שנים הרב שמחה כהן חולל מהפך של הדרכה וייעוץ נישואין בציבור החרדי, ובמשך כשלושים שנה הקים בישיבת נתיבות עולם מכון הכשרה של מדריכי חתנים ששם למדו מדריכים לנישואין בציבור החרדי, מתוכם ראשי ישיבות ומגידי שיעור בישיבות, בשנת 2011 הרב כהן ביחד עם תלמידו ויד ימינו [https://machon-machshavot.org.il/ הרב איתמר בוחבוט] הקימו את מכון 'תפארת שלום' בהמלצת גדולי ישראל והרחיבו את פעילות ההכשרה לייעוץ זוגי לגברים ולנשים ברמה מקצועית הגבוהה ביותר בציבור החרדי על ידי הרב כהן והרב בוחבוט, וגם להכשרת מדריכות כלות על ידי הרב כהן והרבנית רוזנבלט, והפעילות הורחבה לירושלים לבני ברק למודיעין עילית ולביתר עילית. במשך שנים אלו חיבר שישה ספרים עיוניים על נישואין מנושאים שהתקבצו בהרצאות שנמסרו במכון.

בשנת 2019 הרב שמחה כהן עם הרב איתמר בוחבוט חברו [https://machon-machshavot.org.il/ למכון "מחשבות"] בהנהלת תלמידו הרב גד זעפרני שהינו בוגר מכון תפארת שלום, והרחיבו את הפעילות גם להכשרה מקצועית של ייעוץ וטיפול ריגשי לגברים ולנשים.

הרב כהן עוד מצעירותו היה פעיל בתנועת התשובה, ומשך חייו פעל במסגרת ארגוני החזרה בתשובה "ערכים", "הידברות" ואחרים. שיעוריו משודרים בקביעות ברדיו קול חי ובערוץ הידברות. הוא פרסם טור שבועי בשבועון "שעה טובה".

נפטר ב-23 במרץ 2023, א' בניסן ה'תשפ"ג, הלווייתו יצאה מישיבת נתיבות עולם בבני ברק והוא נקבר בבית הקברות פוניבז'.

==ספריו==
* הבית היהודי, שני כרכים
* תקשורת עם קהל ויחיד: פרקי הנחיה לרבנים, מרצים, מורים ומגידי שיעורים, בני ברק תשס"ב
* ביתך שלום: פרקי הנחיה לתקשורת במשפחה ויחסי אנוש וחברה על פי מקורות היהדות
* קונטרס הדרכה: עיקרו של הספר פרקי עיון על פי מקורות היהדות בנושא של חיי אישות, ובתחילת הספר נכתבו כמה פרקי סיכום של נושאים שנכתבו בהרחבה בספריו השונים, בנושאי תקשורת בנישואין והבדלים בין איש ואשה.
* השידוך: פרקי הדרכה וייעוץ לתקופת השידוכים, את הספר חיבר בצוותא עם בנו הרב יהודה כהן.

==משפחתו==
אחותו ביילה רחל נישאה לרב יהודה עדס, ראש ישיבת קול יעקב. אחיו הם הרב צבי כהן (רב מערב בני ברק ומחבר הספר "הגעלת כלים" ועוד עשרות ספרים) והדיין הרב יקותיאל כהן (אב"ד באשדוד ומהדיר ספרי ראשונים). גיסו היה הרב נחום קוק.

==קישורים חיצוניים==
* 
* 
* [https://web.archive.org/web/20160509024515/http://www.hidabroot.org/he/vod_categories/11222/all/all/all/0#!/ תוכניות של הרב שמחה כהן], בערוץ הידברות
* [http://beinenu.com/rabbis/הרב-שמחה-כהן שיעורי וידאו של הרב שמחה כהן], באתר בינינו
* [http://www.93fm.co.il/radio/program/הבית-היהודי/ ארכיון התוכנית "הבית היהודי"], באתר רדיו קול חי
* [http://www.kolhalashon.com/New/Shiurim.aspx?Path=Hebrew%7CHWomen%7CRavDiff%7CR0026 הרצאות של הרב שמחה כהן], באתר "קול הלשון"
* 
* 

==הערות שוליים==

קטגוריה:תנועת התשובה: פעילים
קטגוריה:מחברי ספרי עיון ישראלים
קטגוריה:רבנים חרדים ישראלים
קטגוריה:משפחת רקובר
קטגוריה:ראשי ישיבות לחוזרים בתשובה
קטגוריה:משפחת מנדלבוים
קטגוריה:סגל רדיו קול חי
קטגוריה:סגל ערוץ הידברות
קטגוריה:אישים הקבורים בבית הקברות פוניבז'
קטגוריה:ישראלים שנולדו ב-1942
קטגוריה:ישראלים שנפטרו ב-2023